梁启超
爱国歌四章
泱泱哉！吾中华。
最大洲中最大国，廿二行省为一家。
物产腴沃甲大地，天府雄国言非夸。
君不见，英日区区三岛尚崛起，况乃堂矞吾中华。
结我团体，振我精神，二十世纪新世界，雄飞宇内畴与伦。
可爱哉！吾国民。
可爱哉！吾国民。
芸芸哉！吾种族。
黄帝之胄尽神明，濅昌濅炽遍大陆。
纵横万里皆兄弟，一脉同胞古相属。
君不见，地球万国户口谁最多？四百兆众吾种族。
结我团体，振我精神，二十世纪新世界，雄飞宇内畴与伦。
可爱哉！我国民。
可爱哉！我国民。
彬彬哉！吾文明。
五千余岁历史古，光焰相续何绳绳。
圣作贤述代继起，浸濯沈黑扬光晶。
君不见，朅来欧北天骄骤进化，宁容久扃吾文明。
结我团体，振我精神，二十世纪新世界，雄飞宇内畴与伦。
可爱哉！我国民。
可爱哉！我国民。
轰轰哉！我英雄。
汉唐凿孔县西域，欧亚抟陆地天通。
每谈黄祸詟且栗，百年噩梦骇西戎。
君不见，博望定远芳踪已千古，时哉后起我英雄。
结我团体，振我精神，二十世纪新世界，雄飞宇内畴与伦。
可爱哉！我国民。
可爱哉！我国民。
闻英寇云南俄寇伊犁感愤成作涕泪已消残腊尽，入春所得是惊心。
天倾已压将非梦，雅废夷侵不自今。
安息葡萄柯叶悴，夜郎蒟酱信音沈。
好风不度关山路，奈此中原万里阴。